La II edició del Saguntum Invicta arriba al Teatre Romà el pròxim cap de setmana
24 d’abril 2018

![](/media/argntdp2/50-saguntum-invicta-2_cuerpo.jpg)  
  

El cap de setmana vinent torna a Sagunt el Festival de Recreacions Històriques Saguntum Invicta. Esta segona edició, el Festival va a constituir un dels primers actes emmarcats en la programació de Sagunt com a Capital Cultural Valenciana 2018-2019.

Com a novetats implantades enguany, el dissabte 28 a les 21.30 hores es farà una recreació d’un soterrament iber en la plaça Major. A més d'este nou acte, del 27 al 29 d'abril Saguntum Invicta oferix tres pompes que passaran per diversos carrers del municipi i acabaran sempre en el Teatre Romà, lloc en el qual es desenvoluparan els _lud__us_, és a dir, les diferents recreacions de lluites clàssiques i rituals. Estos tindran lloc a les 18.30 hores el dissabte 28 i a les 12.00 hores el diumenge 29. Personatges de tot tipus, des de magistrats a servents, tornaran a la vida en diverses desfilades pels principals carrers del casc històric.

També hi haurà visites guiades especialitzades en el món romà, a càrrec de Quiero Cultura, Celia Peris Visitas Guiadas i Explora Sagunto; venda de productes gastronòmics i d'artesania d'època romana en el Teatre Romà, amb la Llar dels Déus i La Taverna de la Serp; venda de pans romans en el Forn La Melica i gastronomia romana en els restaurants col·laboradors: Taverna La Serp, Le Fou, Restaurant Arrels, L´Andana-Aljibe, Gastroduc, Espai Gaeta, (els sis a Sagunt), Cyrus Dad (el Port de Sagunt) i Restaurant Gat Negre i La Vidrieria Art-Bar (Faura).

Este festival, les activitats del qual són gratuïtes per al públic, està organitzat per l'associació Saguntum Civitas, en col·laboració amb l'Ajuntament de Sagunt, la Conselleria d'Educació, Invstigación, Cultura i Esport i l’Institut Valencià de Cultura. A més, compta amb la participació de diversos grups de recreació històrica que provenen de tota la geografia espanyola, així com de diverses entitats i comerços de la ciutat esmentats.​

  

![](/media/jtvjfn3u/50-cartel-saguntum-invicta-2_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/la-ii-edicio-del-saguntum-invicta-arriba-al-teatre-roma-el-proxim-cap-de-setmana/ "Facebook")
*   [](http://twitter.com/share?url=https://aytosagunto.es/va/actualitat/la-ii-edicio-del-saguntum-invicta-arriba-al-teatre-roma-el-proxim-cap-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-ii-edicio-del-saguntum-invicta-arriba-al-teatre-roma-el-proxim-cap-de-setmana/ "Linked In")
*   [](mailto:?body=https://aytosagunto.es/va/actualitat/la-ii-edicio-del-saguntum-invicta-arriba-al-teatre-roma-el-proxim-cap-de-setmana/)